Gordon deltok i CARIFTA Games 2009, og vant der 800 meter i U17-klassen. I 2010 ble hun jamaicansk U18-mester på 400 meter, og hun ble nummer to på 400 meter i U17-klassen under CAC-mesterskapet i friidrett for junior 2010, bak Shaunae Miller. Hun ble tatt ut til å delta i Junior-VM i friidrett 2010 (U20), og fikk der bronse på 4 x 400 meter stafett. Under CARIFTA Games 2011 fikk hun sølv på 400 meter i U20-klassen, og Jamaica vant 4 x 400 meter stafett. Hun deltok i Ungdoms-VM i friidrett 2011, og ble der nummer sju på 400 meter, og Jamaica vant der 4 x 400 meter stafett. Hun vant 400 meter under Panamerikansk juniormesterskap i friidrett 2011.